**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 19336**

**Λιβαδειά 12/10/2021**

**ΑΠΟΣΠΑΣΜΑ**

Από το πρακτικό της αριθμ.2021-19ης Τακτικής ΜΕΙΚΤΗΣ Συνεδρίασης του Δημοτικού Συμβουλίου Λεβαδέων

Αριθμός απόφασης  **89**

**ΘΕΜΑ: Δωρεάν παραχώρηση χρήσης δημοτικού ακινήτου στον Σύλλογο Ποντίων Βοιωτίας «Ο ΕΥΚΛΕΙΔΗΣ».**

Στη Λιβαδειά σήμερα την 11η Οκτωβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήντων διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **18989/7-10-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος |
|  | Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ | 3 | Πούλος Ευάγγελος |
|  | Δήμου Ιωάννης | 4 | Παπαϊωάννου Λουκάς |
|  | Αποστόλου Ιωάννης | 5 | Κοτσικώνας Επαμεινώνδας |
|  | Σάκκος Μάριος | 6 | Μπαρμπέρης Νικόλαος |
|  | Νταντούμη Ιωάννα | 7 | Πλιακοστάμος Κων/νος |
|  | Καράβα Χρυσοβαλάντου Βασιλική (Βάλια) | 8 | Χέβα Αθανασία (Νάνσυ |
|  | Μερτζάνης Κων/νος | 9 | Σπυρόπουλος Δημοσθένης |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα |  | Οι οποίοι δεν παρευρέθησαν  αν και κλήθηκαν νόμιμα |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Τζουβάρας Νικόλαος |  |  |
|  | Φορτώσης Αθανάσιος |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος ( Απών στο 2ο-8ο ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |
|  |  |  |  |
|  |  |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 5Ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ 17569/21-9-2021 έγγραφο του Τμήματος Εσόδων & Περιουσίας του Δήμου στο οποίο αναφέρονται:

*Με την υπ’ αριθμ. πρωτ. 9073/25-05-2021 αίτησή του , ο Σύλλογος Ποντίων Βοιωτίας «Ο ΕΥΚΛΕΙΔΗΣ» (έτος ίδρυσης 1981) , ζητά από το Δήμο Λεβαδέων την δωρεάν παραχώρηση χρήσης Δημοτικού Ακινήτου που βρίσκεται επί της οδού Κατσιώτου στην πόλη της Λιβαδειάς (απέναντι από τον χώρο της "ΝΕΡΟΤΡΙΒΗΣ") με σκοπό την στέγαση του γραφείο του και την έκθεση αντικειμένων που προέρχονται από τον Πόντο . Το εν λόγω ακίνητο είναι συνολικής επιφάνειας 62,65 τ.μ. και αποτελείται από υπόγειο επιφάνειας 23,94 τ.μ. και ισόγειο επιφάνειας 38,71 τ.μ.*

*Το συμβούλιο της Κοινότητας Λιβαδειάς , βάσει των διατάξεων του άρθρου 84 παρ. 2β του Ν.4555/2018, με την υπ’ αριθμ. 20/2021 απόφασή του γνωμοδότησε κατά πλειοψηφία , προς το Δημοτικό Συμβούλιο , υπέρ της δωρεάν παραχώρησης χρήσης του εν λόγω ακινήτου στον Σύλλογο Ποντίων Βοιωτίας «Ο ΕΥΚΛΕΙΔΗΣ» με σκοπό την στέγαση των γραφείων του και την έκθεση αντικειμένων από τον Πόντο .*

*Κατόπιν των ανωτέρω και αφού λάβετε υπόψη σας:*

1. *την υπ’ αριθμ. πρωτ. 9073/25-05-2021 αίτηση του Συλλόγου Ποντίων Βοιωτίας «Ο*

*ΕΥΚΛΕΙΔΗΣ»*

1. *τις διατάξεις της παρ. 2β του άρθρου 84 του Ν. 4555/2018.*
2. *την υπ’ αριθμ. 20/2021 Απόφαση της Κοινότητας Λιβαδειάς*
3. *τις διατάξεις της παρ. 2 του άρθρου 185 “Δωρεάν παραχώρηση κυριότητας και χρήσης δημοτικών & κοινοτικών ακινήτων” του Ν. 3463/2006 όπου* ***«****με απόφαση του δημοτικού ή κοινοτικού συμβουλίου , επιτρέπεται να παραχωρείται δωρεάν η χρήση ακινήτων σε άλλα νομικά πρόσωπα , που ασκούν αποκλειστικά και μόνο δραστηριότητα , η οποία είναι κοινωφελής ή προάγει τα τοπικά συμφέροντα****»*** *.*

*καλείται το Δημοτικό Συμβούλιο να αποφασίσει:*

*Α) Επί του αιτήματος του Συλλόγου Ποντίων Βοιωτίας «Ο ΕΥΚΛΕΙΔΗΣ» για δωρεάν παραχώρηση χρήσης στον Σύλλογο δημοτικού ακινήτου που βρίσκεται επί της οδού Κατσιώτου στην πόλη της Λιβαδειάς (απέναντι από τον χώρο της "ΝΕΡΟΤΡΙΒΗΣ") συνολικής επιφάνειας 62,65 τ.μ. (23,94 τ.μ. υπόγειο & και 38,71 τ.μ. ισόγειο) με σκοπό την στέγαση των γραφείων του και την έκθεση αντικειμένων από τον Πόντο , με τους παρακάτω όρους :*

*1. Η διάρκεια της δωρεάν παραχώρησης ορίζεται σε ...... έτη , και θα αρχίζει από την επόμενη της υπογραφής του ιδιωτικού συμφωνητικού , μεταξύ του Δήμου Λεβαδέων και του Συλλόγου Ποντίων Βοιωτίας «Ο ΕΥΚΛΕΙΔΗΣ». Η σιωπηρή παράταση της παραχώρησης θα απαγορεύεται. Σε περίπτωση που ο σύλλογος επιθυμεί τη συνέχιση της παραχώρησης , θα πρέπει να υποβάλλει σχετική αίτηση , δύο (2) τουλάχιστον μήνες πριν τη λήξη της , προκειμένου να αποφασίσει το αρμόδιο όργανο του Δήμου για την τυχόν παράταση της παραχώρησης .*

*2. Το παραχωρούμενο ακίνητο μετά τη λήξη της παραχώρησης θα παραδοθεί σε άριστη κατάσταση βαμμένο και κατάλληλο για την άμεση χρήση του από τον Δήμο Λεβαδέων.*

*3. Η παραχώρηση γίνεται άνευ οποιουδήποτε ανταλλάγματος .*

*4. Κάθε δαπάνη (θέρμανση , κατανάλωση ρεύματος ύδρευση κ.λ.π. ) που θα αφορά στη χρήση του παραχωρουμένου ακινήτου θα βαρύνει τον σύλλογο .*

*5. Ο χώρος θα χρησιμοποιηθεί αποκλειστικά και μόνο για την στέγαση των γραφείων του συλλόγου καθώς και την έκθεση αντικειμένων από τον Πόντο . Σε περίπτωση που διαπιστωθεί ότι η χρήση (ακόμη και μερικώς) δεν συνάδει με τους ανωτέρω σκοπούς , δύναται ο Δήμος Λεβαδέων να καταγγείλει αζημίως το ιδιωτικό συμφωνητικό .*

*6. Κάθε μετατροπή στο παραχωρούμενο θα γίνεται μόνο ύστερα από τη σύμφωνη γνώμη των Τεχνικών Υπηρεσιών του Δήμου Λεβαδέων . Εφόσον εγκριθεί οποιαδήποτε μετατροπή , αυτή θα γίνει με δαπάνες και φροντίδα του συλλόγου , κατόπιν των σχετικών διοικητικών αδειών η εγκρίσεων. Στην περίπτωση αυτή , ο Δήμος Λεβαδέων θα έχει τη διακριτή ευχέρεια όπως είτε ζητήσει την επαναφορά των χώρων στη προηγούμενη κατάσταση , με δαπάνες και φροντίδα του συλλόγου , είτε να παραμείνουν οι μετατροπές προς όφελος των χώρων , χωρίς καμία οικονομική επιβάρυνση του Δήμου .*

*7. Ουδεμία ευθύνη του Δήμου υφίσταται , από οποιαδήποτε αιτία , για τυχόν ζημίες ή απώλειες σε εξοπλισμό ή υλικά του συλλόγου και κάθε δαπάνη σε σχέση με τη χρήση του παραχωρουμένου .*

*8. Κάθε παράβαση των όρων του συμφωνητικού ή του Νόμου θα συνεπάγεται τη λύση της δωρεάν παραχώρησης με τη σχετική νόμιμη διαδικασία , επιφυλασσόμενου του Δήμου και για την άσκηση παντός άλλου νόμιμου δικαιώματός του .*

* Λαμβάνοντας το λόγοη επικεφαλής της δημοτικής παράταξης « Δυναμική Αυτοδιοικητική Συνεργασία» δημοτική σύμβουλος κα.Πούλου Γιώτα είπε ότι εφόσον συμφωνεί με την παραχώρηση του χώρου μιας και παρότι βγήκε σε δημοπρασία για την ενοικίασή του αυτή κατέστη άγονος. Οι σύλλογοι πολιτιστικοί , αθλητικοί κ.λ.π προάγουν το επίπεδο της πόλης και των δημοτών της . Πρότεινε την δημιουργία μικρών αιθουσών στο χώρο κάτω από την εξέδρα του Δημοτικού Σταδίου προς τη νότια πλευρά αυτού για την φιλοξενία των συλλόγων που το επιθυμούν με σκοπό την απαλλαγή του από τα έξοδα της ενοικίασης των χώρων που απαιτούνται για την ανάπτυξη των δραστηριοτήτων τους.
* Ακολούθως  *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ.Αρκουμάνης τόνισε πως κανένας δεν είναι αντίθετος στη στέγαση των συλλόγων σε δημοτικούς χώρους και για το λόγο αυτό διεκδικούμε την παραχώρηση των ακινήτων της Κρύας στο Δήμο.Τέλος πρότεινε την ενοικίαση κάποιου άλλου χώρου όπου θα μπορούν να στεγαστούν οι σύλλογοι που μαραζώνουν εξαιτίας των οικονομικών προβλημάτων τους.
* Απαντώντας ο κ. Δήμαρχος είπε ότι αφουγκράζεται τις απόψεις των συλλόγων και θα φτιαχτούν τέτοιοι χώροι για την στέγαση των συλλόγων. Θετικά βλέπει την πρόταση της κας Πούλου και θα την μελετήσει. Τόνισε ότι η διάθεση του χώρου στον συγκεκριμένο σύλλογο είναι για καθαρά συμβολικούς λόγους.Ο χώρος είναι πολύ μικρός για δραστηριότητες αλλά εκεί θα τοποθετηθεί η σημαία του συλλόγου και η παραχώρησή του είναι τιμητική . Τέλος πρότεινε η διάρκεια παραχώρησης να είναι τρία (3) έτη.
* Κατόπιν ο Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* τις διατάξεις του άρθρου 65,67, 73 παρ. 1Βv του Ν. 3852/2010 , όπως τροποποιήθηκαν με το άρθρο 72 και 74 του Ν. 4555/2018,
* το υπ’ αριθμ. πρωτ. 9073/25-5-2021 αίτημα του Συλλόγου Ποντίων «ΕΥΚΛΕΙΔΗΣ»
* την υπ’ αριθ. 20/2021 απόφαση της Κοινότητας Λιβαδειάς
* To υπ αριθμ 17569/21-9-2021 έγγραφο του Τμήματος Εσόδων &Περιουσίας του Δήμου
* Τις διατάξεις του άρθρου 185 παρ.2 του Ν.3463/2006
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** την δωρεάν παραχώρηση χρήσης στον Σύλλογο Ποντίων Βοιωτίας «Ο ΕΥΚΛΕΙΔΗΣ» του δημοτικού που βρίσκεται επί της οδού Κατσιώτου στην πόλη της Λιβαδειάς (απέναντι από τον χώρο της "ΝΕΡΟΤΡΙΒΗΣ") συνολικής επιφάνειας 62,65 τ.μ. (23,94 τ.μ. υπόγειο & και 38,71 τ.μ. ισόγειο) με σκοπό την στέγαση των γραφείων του και την έκθεση αντικειμένων από τον Πόντο , με τους παρακάτω όρους :

1. Η διάρκεια της δωρεάν παραχώρησης ορίζεται σε τρία (3) έτη , και θα αρχίζει από την επόμενη της υπογραφής του ιδιωτικού συμφωνητικού , μεταξύ του Δήμου Λεβαδέων και του Συλλόγου Ποντίων Βοιωτίας «Ο ΕΥΚΛΕΙΔΗΣ». Η σιωπηρή παράταση της παραχώρησης θα απαγορεύεται. Σε περίπτωση που ο σύλλογος επιθυμεί τη συνέχιση της παραχώρησης , θα πρέπει να υποβάλλει σχετική αίτηση , δύο (2) τουλάχιστον μήνες πριν τη λήξη της , προκειμένου να αποφασίσει το αρμόδιο όργανο του Δήμου για την τυχόν παράταση της παραχώρησης .

2. Το παραχωρούμενο ακίνητο μετά τη λήξη της παραχώρησης θα παραδοθεί σε άριστη κατάσταση βαμμένο και κατάλληλο για την άμεση χρήση του από τον Δήμο Λεβαδέων.

3. Η παραχώρηση γίνεται άνευ οποιουδήποτε ανταλλάγματος .

4. Κάθε δαπάνη (θέρμανση , κατανάλωση ρεύματος ύδρευση κ.λ.π. ) που θα αφορά στη χρήση του παραχωρουμένου ακινήτου θα βαρύνει τον σύλλογο .

5. Ο χώρος θα χρησιμοποιηθεί αποκλειστικά και μόνο για την στέγαση των γραφείων του συλλόγου καθώς και την έκθεση αντικειμένων από τον Πόντο . Σε περίπτωση που διαπιστωθεί ότι η χρήση (ακόμη και μερικώς) δεν συνάδει με τους ανωτέρω σκοπούς , δύναται ο Δήμος Λεβαδέων να καταγγείλει αζημίως το ιδιωτικό συμφωνητικό .

6. Κάθε μετατροπή στο παραχωρούμενο θα γίνεται μόνο ύστερα από τη σύμφωνη γνώμη των Τεχνικών Υπηρεσιών του Δήμου Λεβαδέων . Εφόσον εγκριθεί οποιαδήποτε μετατροπή , αυτή θα γίνει με δαπάνες και φροντίδα του συλλόγου , κατόπιν των σχετικών διοικητικών αδειών η εγκρίσεων. Στην περίπτωση αυτή , ο Δήμος Λεβαδέων θα έχει τη διακριτή ευχέρεια όπως είτε ζητήσει την επαναφορά των χώρων στη προηγούμενη κατάσταση , με δαπάνες και φροντίδα του συλλόγου , είτε να παραμείνουν οι μετατροπές προς όφελος των χώρων , χωρίς καμία οικονομική επιβάρυνση του Δήμου .

7. Ουδεμία ευθύνη του Δήμου υφίσταται , από οποιαδήποτε αιτία , για τυχόν ζημίες ή απώλειες σε εξοπλισμό ή υλικά του συλλόγου και κάθε δαπάνη σε σχέση με τη χρήση του παραχωρουμένου .

8. Κάθε παράβαση των όρων του συμφωνητικού ή του Νόμου θα συνεπάγεται τη λύση της δωρεάν παραχώρησης με τη σχετική νόμιμη διαδικασία , επιφυλασσόμενου του Δήμου και για την άσκηση παντός άλλου νόμιμου δικαιώματός του .

**Β**) **Εξουσιοδοτεί** τον Δήμαρχο ή τον νόμιμο αναπληρωτή του για την υπογραφή του σχετικού συμφωνητικού καθώς επίσης και να θέσει οποιοδήποτε άλλο όρο κρίνει απαραίτητο για τη διασφάλιση του Δήμου Λεβαδέων και την επίτευξη του σκοπού της παραχώρησης

. **Η απόφαση πήρε τον αριθμό 89**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Τσεσμετζής Εμμανουήλ | Λιβαδειά αυθημερόν |
| 2 |  | Δήμου Ιωάννης | Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Νταντούμη Ιωάννα |  |
| 6 |  | Καράβα Χρυσοβαλάντου Βασιλική (Βάλια) |  |
| 7 |  | Μερτζάνης Κων/νος |  |
| 8 |  | Γιαννακόπουλος Βρασίδας |  |
| 9 |  | Σαγιάννης Μιχαήλ |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα |  |
| 12 |  | Καπλάνης Κων/νος |  |
| 13 |  | Τόλιας Δημήτριος |  |
| 14 |  | Φορτώσης Αθανάσιος |  |
| 15 |  | Τζουβάρας Νικόλαος |  |
| 16 |  | Αρκουμάνης Πέτρος |  |
| 17 |  | Μπράλιος Νικόλαος |  |
| 18 |  | Γερονικολού Λαμπρινή |  |
| 19 |  | Τσιφής Δημήτριος |  |
| 20 |  | Αλεξίου Λουκάς |  |
| 21 |  | Τουμαράς Βασίλειος |  |
| 22 |  | Κατής Χαράλαμπος |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |